﻿ Cancerul de col uterin Histopatologie Carcinoamele spinocelulare (epidermoide) reprezintă neoplazia cea mai frecventă a colului uterin, urmată de adenocarcinoame (6%) şi carcinoamele adenoscuamoase < 2% Alte variante mult mai rare sunt reprezentate de carcinoamele cu celule mici, adenocarcinoamele gelatinoase şi sarcoamele Din punct de vedere practic, carcinomul de col uterin cuprinde entităţile de: carcinom in situ, microcarcinomul şi carcinomul invaziv A Carcinomul in situ - Carcinoamele intraepiteliale constituie o entitate morfologică şi clinică bine distinctă de carcinoamele invazive Definiţia carcinomului in situ este prezenţa unui epiteliu malign de tip pavimentos ce substituie epiteliul normal al colului uterin, fără a invada stroma Se disting 3 forme de carcinoame in situ: * carcinoamele in situ cu celule mari nekeratoblastice * carcinomul in situ cu celule mici * carcinomul in situ cu celule mari keratoblastice Cea mai frecventă formă este acea cu celule nekeratinoblastice ce survine exclusiv în zona de „transformare" epitelio-cilindrică, de unde se extinde spre exocervix sau la criptele endocervicale Displazia este o leziune intraepitelială cu anomalii celulare Se deosebesc 3 grade de displazie conform clasificării Richard dezvoltată în anii '60: * CIN-gradul I displazie uşoară (low grade squamous intraepitelial lesion în sistemul Bethesda) * CIN-gradul II displazie moderată * CIN-gradul III: displazie severă Clasificarea aceasta se face pe baza gradului de gravitate a atipiilor celulare şi ale alterărilor structurale ale epiteliului Datorită dificultăţii subiective de face distincţia morfologică luând în consideraţie aspectele clinico-terapeutice s-a adoptat conceptul unicităţii leziunilor intraepiteliale Termenul de neoplazie intraepitelială cervicală sau CIN (cervical intraepithelial neoplasia) a înlocuit termenul de displazie CIN I corespunde displaziei uşoare CIN II corespunde displaziei medii CIN III corespunde displaziei severe Există posibilitatea de regresie spontană a CIN I, CIN II şi chiar a CIN III În USA a fost adoptat sistemul Bethesda de clasificare a leziunilor cervicale preinvazive ce împarte anomaliile epiteliale în: 1 modificări atipice ale celulelor epiteliale cu semnificaţie incertă - numite ASCUS (atipical cell ofuncertain significance) 2 leziuni scuamoase intraepiteliale de grad redus - LGSIL (low grade squamous intraepithelial lesion) 3 leziuni intraepiteliale de risc crescut sau HGSIL (high grade squamous intraepithelial lesion) cuprind CIN II, CIN III şi carcinomul in situ B Carcinomul invaziv preclinic (denumiri similare: microcarcinom, carcinom microinvaziv) Carcinomul invaziv (microcarcinom sau carcinomul microinvaziv) este acel carcinom în care epiteliul neoplazie invadează stroma în unul sau mai multe puncte, cu o profunzime mai mica sau egala cu 3 mm, dincolo de membrana bazală a epiteliului fără să fie demonstrata interesarea vaselor limfatice şi sanguine (definiţia societăţii de oncologie ginecologică FIGO din USA) Clasificările mai recente FIGO (1986) şi TNM-UICC 1997 au eliminat termenul de „carcinom invaziv preclinic" diagnosticat numai microscopic Astăzi, aceasta este subîmpărţirea în Ia Îs (TI al) cu invazie stromală minimă şi Ia2(Tla2) în care componenta invazivă este mai mică sau egală cu 5 mm, localizată la baza epiteliului şi cu extensie orizontală mai mică sau egală cu 7 mm Eventuala interesare vasculară (limfatică sau venoasă) nu modifică definiţia C Carcinomul invaziv Carcinomul spinocelular invaziv este subîmpărţit în 3 forme Acestea sunt: a carcinomul spinocelular cu celule mari keratinizat (cu formare de perle de keratina) b carcinomul spinocelular cu celule mici fără keratinizare c carcinomul spinocelular de tip verucos (asemănător cu cel întâlnit în alte sedii genitale externe) În ceea ce priveşte histogeneza se disting forme plurifazice şi forme bifazice Forma plurifazică este mai frecventă (85% din cazuri) Evenimentele care se succed în carcinomul invaziv sunt reprezentate din forme de: CIN I, CIN II, CIN III şi carcinom invaziv În forma bifazică se observă o trecere directă de la CIN I şi CIN II la carcinomul invaziv Forma bifazică este mai frecventă la femeile tinere Diagnostic clinic Carcinoamele in situ (stadiul precoce) sunt asimptomatice Diagnosticul este posibil numai cu ajutorul citologiei şi colposcopiei Carcinomul invaziv în fazele iniţiale este de asemenea asimptomatic Simptomatologia apare când carcinomul penetrează adânc în stroma Atunci apar „simptomele precoce” ce constau din: scurgeri vaginale, scurgeri fetide (leucoxantoreea adolorosă), pierderi de sânge extramenstruale, hemoragii postcoitale În fazele avansate se adaugă: durerea pelvină unilaterală iradiată în flanc, pierderea de urină şi/sau de materii fecale prin vagin, anemia, edeme ale membrelor inferioare, hemoragia acută vaginală cu interesarea plexurilor venoase Triada sciatalgia, edemul unui sau ambelor membre inferioare şi hidronefroza se datorează extensiei tumorale la peretele pelvin şi obstrucţii uretrale La examenul genital nu prezintă expresii clinice: carcinomul in situ, carcinomul invaziv preclinic - diagnosticul este numai colposcopic Chiar şi în formele invazive iniţiale diagnosticul este numai colposcopic Există şi o serie de forme macroscopice care pot fi diagnosticate la examenul clinic precum: formele ulcerative, exofitice şi endofitice (forma în „butoiaş") Forma ulcerativă apare sub forma unei ulceraţii escoriate, cu necroza centrală, cu margini neregulate, durere şi infiltrate Forma exofitica prezintă aspectul conopidiform, friabil, cu sângerare spontană şi desprinderea de material necrotic Leziunile exofitice se descuamează din suprafaţă cervicală Leziunile endofitice sunt mult mai dificil de depistat, adesea nu sunt vizibile la examinarea cu valve Acestea pot atinge dimensiuni considerabile în endocervix, înainte de diagnostic Forma „în butoiaş" este modificată datorită dezvoltării endocervicale a neoplaziei cu punct de plecare de la nivelul joncţiunii scuamo-columnare; aceasta modifică profilul normal al colului fără alterarea aspectului general Forma exofitica voluminoasă („bulty") este o formă exofitica la marginea cervixului cu dilatarea vaginului; diametru tumoră-col este adesea superioară la 4 cm Pot coexista şi forme asociate Tumora se poate extinde şi la fundurile de sac vaginale ce pot fi şterse prin proliferare infiltrativă, cu infiltrarea parametrelor şi cu poziţionare paracervicală sau difuză cu reacţia infiltrativă şi nodulară Infiltrarea parametrelor determină o reducere a mobilităţii şi fixarea a uterului Tumorile ulcerate erodează colul, se pot extinde la vagin determinând un aspect crateriform Pacientele cu tumoră foarte avansată pot prezenta: hematurie determinată de extensia directă vezicală sau constipaţie datorită compresiei rectale de către masă tumorală, cervicală sau rectoragie în cazul invaziei rectale 